text: Започна се – вече спрягат топ играчи за Нюкасъл - struma - Онлайн вестник
  Започна се – вече спрягат топ играчи за Нюкасъл
  Нюкасъл вече е под контрола на арабските милиарди. След като в световните медии веднага се заговори за нов мениджър, който да застане начело на проекта, вместо Стив Брус, започнаха и спекулациите за селекция.
  По информация на The Sun първото звездно ново попълнение на "свраките" може да е Калиду Кулибали от Наполи. Защитникът е сред топ трансферните цели за януарския трансферен прозорец.
  Не за пръв път сенегалският национал е спряган за трансфер във Висшата лига, но Манчестър Юнайтед, Челси, Евертън и Манчестър Сити не успяха да си позволят крупната трансферна сума. Първоначално неаполитанците искаха 100 милиона евро за футболиста си, но вече са склонни да го продадат и срещу 60 милиона.
  Президентът на Наполи Аурелио де Лаурентис беше готов да продаде Кулибали още през лятото, но тогава никой не отправи достатъчно апетитна оферта. Определено Нюкасъл разполага с нужната финансова мощ, така че да си позволи класния бранител и евентуална сделка изглежда доста реалистично.